Diari Oficial de la Generalitat Valenciana


Sumari del DOGV 9959, del 17-10-2024 (2024/10681)

ACORD de 15 d’octubre de 2024, del Consell, per a la declaració excepcional d’interés públic, per raons d’urgència, de les obres de rehabilitació energètica de les actuacions realitzades per la Conselleria d’Educació, Cultura, Universitats i Ocupació, en centres docents i administratius adscrits.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9959

Data del DOGV
:   17-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10500

CVE
:   PLKD-V-4932-76293

Data del document
:   15-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Acord

El Consell s’ha implicat des del primer moment en la posada en marxa de mesures per a amortir les conseqüències socioeconòmiques de la crisi sanitària, ja que, a diferència de la crisi financera de 2008, el problema no radica ara en un excés de deute, sinó en la debilitat de l’ocupació i de la demanda en un context d’incertesa, així com en la caiguda de l’activitat econòmica davant les restriccions imposades al funcionament de sectors clau de l’economia regional, tal com es disposa en el preàmbul del Decret llei 6/2021, d’1 d’abril, del Consell, de mesures urgents en matèria economicoadministrativa per a l’execució d’actuacions finançades per instruments europeus per a donar suport a la recuperació de la crisi conseqüència de la covid-19 (DOGV 9062, de 15 d’abril de 2021).

Conegut el paper que juga el sector de la construcció en el funcionament de l’economia, i no només en l’àmbit regional, sorgix, entre altres, el Programa d’Impuls a la Rehabilitació d’Edificis Públics (PIREP) inclòs en el Pla de recuperació, transformació i resiliència aprovat pel Govern i finançat amb els fons NextGenerationEU. Este programa (Inversió 5), s’engloba dins de la Política Palanca 1 (Agenda urbana i rural, lluita contra la despoblació i desenrotllament de l’agricultura) i de la Component 2 (Pla de rehabilitació i regeneració urbana), que perseguix:

«La rehabilitació sostenible del parc públic institucional, amb una visió integral i per a tot tipus d’edificis de titularitat pública d’ús públic: (administratiu, educatiu, assistencial, esportiu, sanitari, cultural o de servici públic, etc.) però, a més, també es busca el caràcter integrat que reclama l’AUE i els 3 objectius essencials que impulsa la nova Bauhaus europea (sostenibilitat, inclusió i qualitat estètica). Tot això, sense perdre de vista el principal objectiu d’un estalvi energètic mitjà per damunt del 30%, la qual cosa s’assegurarà exigint que les intervencions a finançar aconseguisquen una reducció, almenys, d’un 30% del consum d’energia primària no renovable».

([https://www.boe.es/diario\_boe/txt.php?id=boe-a-2022-3851](https://www.boe.es/diario_boe/txt.php?id=YUC-I-9602-6924))

En el conveni subscrit el 30 de desembre de 2021 entre el Ministeri de Transports, Mobilitat i Agenda Urbana i la Comunitat Valenciana per a l’execució del Programa d’Impuls a la Rehabilitació d’Edificis Públics s’indiquen les actuacions previstes per la Generalitat Valenciana (BOE 188, 08.08.2023).

Així mateix, en línia amb els objectius exposats anteriorment, i dins del marc de les inversions i reformes incloses en el Pla de recuperació, transformació i resiliència, dins de la Política Palanca 3 (Transició energètica justa i inclusiva) i del Component 7 (Desplegament i integració d’energies renovables), es troba la Inversió 1: Desenrotllament d’energies renovables innovadores, integrades en l’edificació i en els processos productius, que perseguix abordar de forma anticipada i accelerada les necessitats identificades per al desplegament de renovables, el seu desenrotllament tecnològic i la seua integració, de forma alineada amb l’identificat en la Dimensió de descarbonització del Pla Nacional Integrat d’Energia i Clima (PNIEC) (2021-2030) d’Espanya que preveu un creixement significatiu de les energies renovables a Espanya, arribant en 2030 al 74 % en l’àmbit elèctric i al 42 % sobre l’ús final.

En relació a esta inversió, la Conselleria d’Educació, Cultura, Universitats i Ocupació, té previst realitzar actuacions consistents en la instal·lació de panells fotovoltaics en més d’un centenar de centres docents públics.

Vista la urgent i inajornable necessitat descrita en la memòria justificativa subscrita per la Subsecretària de la Conselleria d’Educació, Cultura, Universitats i Ocupació i en virtut de quant antecedix, a proposta del conseller d’Educació, Cultura, Universitats i Ocupació, el Consell, després de la deliberació prèvia, en la reunió de 15 d’octubre de 2024,

ACORDA

*Primer*

Declarar d’interés general i d’interés públic les actuacions per raons d’urgència i excepcional interés públic, als efectes previstos en la normativa que resulte aplicable, les actuacions que es detallen a continuació:

Actuació de rehabilitació energètica. Escola d’Art i Superior de Ceràmica de Manises 10F1-4 (EASC Manises), situada en c/ Ceramista Alfons Blat, 14, CP 46869 - Manises (València)

Actuació de rehabilitació energètica. Escola d’Art i Superior de Disseny d’Alacant 10F2-1 (EASD Alacant), situada en c/ Clot 12, CP 03534 - Alacant

Actuació de millora de l’eficiència energètica. Edifici Arxiu (Complex Administratiu Campanar) 10F1-17, situat en av. Campanar, 32, CP 46707 – València

Actuació de millora de l’eficiència energètica. Edifici Principal (Complex Administratiu Campanar) 10F2-7, situat en av. Campanar 32, CP 46981 – València

Actuacions d’instal·lació de panells solars associades a la Inversió 1 del Component 7 (Desenrotllament d’energies renovables innovadores, integrades en l’edificació i en els processos productius), situades en diversos emplaçaments.

*Segon*

Encomanar a la Conselleria d’Educació, Cultura, Universitats i Ocupació l’adopció de les mesures necessàries per al desenrotllament i execució del present acord i, en general, de totes les actuacions d’impuls, coordinació i supervisió que requerisca l’execució de les actuacions.

*Tercer*

Publicar en el *Diari Oficial de la Generalitat Valenciana*  el present acord.

  

València, 15 d'octubre de 2024

Susana Camarero Benítez

Consellera secretària